text: Her har sommervejret været for godt
  03 august 2014 kl. 11.55
  Man skulle tro at sol og varme ville vække jubel, hos dem der producerer solenergi. Men der er ikke uhæmmet begejstring.
  Lars Damkjær, driftsleder hos Gram Fjernvarme, er alt i alt tilfreds med sommeren. Men den har været så god, at der er blevet produceret mere solvarme, end kunderne har kunnet nå at bruge.
  Meget af den solvarme der er blevet gemt, har han derfor måtte lukke ud igen, da der ikke var oplagringsplads nok.
  -Det er ærgerligt at vi må lukke varme ud, som ellers kunne komme borgerne til gode, siger Lars Damkjær.
  Nu er byggeriet til et større depot så gået i gang. Så næste år håber Lars Damkjær, at al solenergien kan bruges.
  Om Gram Fjernvarmes solfangeranlæg:
  Solfangerne opfanger solens stråler og gemmer solvarmen. Varmenbliver brugt til at sende varmt vand ud til borgerne.8 % af den producerede solvarme har i år måtte lukkes ud afsolvarmebeholderne, da der ikke var plads til den nye solvarme.Gram Fjernvarme er lige nu ved at udbygge, så samme problem ikkeopstår næste år. Det betyder samtidig at forbrugerne vil komme til atspare omkring 15 % næste år. Det gør de, fordi solvarme er billigere endnaturgas, som ellers ville blive brugt.
  
  